Viktor, mab da Félix, a oe ganet en Afrik. Pignal a reas war Gador sant Per, er bla 185. Kommod a oa neuze impalaer en Rom. En e amzer, a drugare Doue, an Iliz a chellas kaout ar peuch dre ar bed holl. E-touez tud e lez, e oa eleiz a gristenien ; Marcia, e bried, daoust ne ver ket evit lavaret e vije badezet, a gare an Otrou Doue hag a gemere preder gant an Iliz ; lakat a reas ar challoud he devoa da dalvezout evit ober vad dar gristenien.